*Likumprojekts*

**Grozījumi Atkritumu apsaimniekošanas likumā**

Izdarīt Atkritumu apsaimniekošanas likumā (Latvijas Vēstnesis, 2010, 183., 205. nr.; 2012, 59. nr.; 2013, 194., 232. nr.; 2014, 66. nr.; 2015, 97. nr.; 2016, 232., 254. nr.; 2017, 253.nr.; 2018, 255.nr.) šādus grozījumus:

1. 1. pantā:

izteikt 3. punktu šādā redakcijā:

“3) sadzīves atkritumi ***-*** nešķiroti atkritumi un dalīti savākti atkritumi no mājsaimniecībām, tostarp papīrs un kartons, stikls, metāli, plastmasa, bioloģiskie atkritumi, koksne, tekstilmateriāli, iepakojums, elektrisko un elektronisko iekārtu atkritumi, bateriju un akumulatoru atkritumi, kā arī lielgabarīta atkritumi, tostarp matrači un mēbeles, kā arī nešķiroti atkritumi un dalīti savākti atkritumi no citiem avotiem, kas pēc īpašībām un sastāva ir līdzīgi atkritumiem no mājsaimniecībām. Par sadzīves atkritumiem neuzskata atkritumus no ražošanas, lauksaimniecības, mežsaimniecības, zivsaimniecības, septiskajām tvertnēm un notekūdeņu kanalizācijas tīkla un attīrīšanas, tostarp notekūdeņu dūņas, nolietotus transportlīdzekļus vai būvdarbos un ēku nojaukšanas procesos radušos atkritumus.”

izteikt 4.1 punktu šādā redakcijā:

“41) bioloģiskie atkritumi – bioloģiski noārdāmi dārzu un parku atkritumi, mājsaimniecību, biroju, restorānu, vairumtirdzniecības, ēdnīcu, sabiedriskās ēdināšanas iestāžu un mazumtirdzniecības telpu pārtikas un virtuves atkritumi un citi tiem pielīdzināmi pārtikas rūpniecības uzņēmumu atkritumi;”

papildināt ar 4.2 un 4.3 punktu šādā redakcijā:

“42) pārtikas atkritumi – visu veidu pārtika atbilstoši Eiropas Parlamenta un Padomes 2002. gada 28. janvāra regulas Nr. 178/2002/EK, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu,  2. pantam, kura ir kļuvusi par atkritumiem;

43)būvniecībā radušies atkritumi – atkritumi, kuri rodas būvdarbu un ēku nojaukšanas procesu rezultātā;”

izteikt 7. punktu šādā redakcijā:

7) atkritumu apsaimniekošana — atkritumu savākšana, šķirošana, uzglabāšana, pārvadāšana, reģenerācija un apglabāšana (tai skaitā sadedzināšana sadzīves atkritumu sadedzināšanas iekārtās bez enerģijas atgūšanas), šo darbību pārraudzība, atkritumu apglabāšanas vietu aprūpe pēc to slēgšanas, kā arī atkritumu tirdzniecība un starpniecība;

izteikt 15. punktu šādā redakcijā:

“15) atkritumu sagatavošana atkārtotai izmantošanai — atkritumu reģenerācijas darbība, kurā par atkritumiem kļuvušu produktu vai tā sastāvdaļas pārbauda, tīra vai labo, lai to varētu atkārtoti lietot bez turpmākas priekšapstrādes;”

2. Izteikt 2. pantu šādā redakcijā:

“2. pants. Šā likuma mērķis ir noteikt atkritumu apsaimniekošanas kārtību, lai aizsargātu vidi, cilvēku veselību un dzīvību, novēršot vai mazinot atkritumu rašanos, nodrošinot Latvijas teritorijā radīto atkritumu dalītu savākšanu un reģenerāciju un apglabājamo atkritumu apjoma samazināšanu, kā arī veicinot dabas resursu efektīvu izmantošanu, lai palielinātu Latvijas konkurētspēju un veicinātu pāreju, uz aprites ekonomiku.”

3. Papildināt 3. panta otro daļu ar 6. punktu šādā redakcijā:

“6) vielām, kuras paredzēts lietot kā barības sastāvdaļas atbilstoši Eiropas Parlamenta un Padomes 2009. gada 13. jūlija regulas Nr. 767/2009/EK par barības laišanu tirgū un lietošanu un ar ko groza Eiropas Parlamenta un Padomes Regulu (EK) Nr. 1831/2003, un atceļ Padomes Direktīvu 79/373/EEK, Komisijas Direktīvu 80/511/EEK, Padomes Direktīvas 82/471/EEK, 83/228/EEK, 93/74/EEK, 93/113/EK un 96/25/EK un Komisijas Lēmumu 2004/217/EK 3. panta 2. punkta g) apakšpunktam, un kas nesastāv no dzīvnieku izcelsmes blakusproduktiem vai nesatur tos.”

4. 7. pantā:

papildināt pirmo daļu ar 5. un 6.  punktu šādā redakcijā:

“5) izvērtē sadzīves atkritumu sagatavošanas atkārtotai izmantošanai, pārstrādes un materiālu reģenerācijas mērķu un sadzīves atkritumu poligonos apglabājamo atkritumu daudzuma samazināšanas mērķu izpildi;

6) ja ir nepieciešams pagarināt termiņus šīs daļas 5. punktā minēto mērķu sasniegšanai, sagatavo plānus iesniegšanai Eiropas Komisijā. Ministru kabinets nosaka prasības atkritumu sagatavošanas atkārtotai izmantošanai, pārstrādes un materiālu reģenerācijas mērķu un sadzīves atkritumu poligonos apglabājamo atkritumu mērķu izpildes termiņu pagarināšanai nepieciešamo plānu saturam.”;

izteikt otrās daļas 1. punktu šādā redakcijā:

“1) organizē bīstamo atkritumu apsaimniekošanu saskaņā ar šo likumu un citiem normatīvajiem aktiem, ja bīstamo atkritumu valdītāju nav iespējams identificēt.”

5. izteikt 8. panta pirmās daļas 3.  punktu šādā redakcijā:

“3) izdod saistošos noteikumus par sadzīves atkritumu apsaimniekošanu savā administratīvajā teritorijā, nosakot šīs teritorijas dalījumu sadzīves atkritumu apsaimniekošanas zonās, prasības atkritumu savākšanai, arī minimālajam sadzīves atkritumu savākšanas biežumam, pārvadāšanai, pārkraušanai, šķirošanai un uzglabāšanai, prasības liela izmēra atkritumu, sadzīvē radušos bīstamo atkritumu un mājsaimniecībās radīto būvniecības atkritumu apsaimniekošanai, kārtību, kādā veicami maksājumi par atkritumu apsaimniekošanu;”

6. 10. pantā:

aizstāt otrās daļas pirmajā teikumā vārdus “var izstrādāt” ar vārdu “izstrādā”;

papildināt ar 2.1 daļu šādā redakcijā:

“(21) Ja kāda no atkritumu apsaimniekošanas reģionā ietilpstošajām pašvaldībām neapstiprina šā panta otrajā daļā minēto atkritumu apsaimniekošanas reģionālo plānu, tā izstrādā atkritumu apsaimniekošanas plānu savai administratīvajai teritorijai šā panta trešajā daļā noteiktajā kārtībā.”

svītrot trešajā daļā vārdus “atbilstoši attiecīgajam atkritumu apsaimniekošanas reģionālajam plānam”.

7. 11. pantā:

izteikt pirmās daļas 3. apakšpunktu šādā redakcijā:

“3) bīstamu vielu koncentrācija materiālos un produktos.”

papildināt ar trešo daļu šādā redakcijā:

“(3) Ministru kabinets nosaka:

1) pasākumus atkritumu rašanās novēršanai un pasākumus, kuri piemērojami, lai veicinātu atkritumu apsaimniekošanas darbību piemērošanu prioritārā secībā;

2) pārtikas atkritumu rašanās novēršanas programmas saturu un atkritumu rašanās novēršanas pasākumu ieviešanas monitoringa kārtību.”

8. 12. pantā:

papildināt ar 1.7, 1.8, 1.9,1.10, 1.11 un 1.12 daļu šādā redakcijā:

“(17) Ja atkritumu apsaimniekotājam ir izsniegtas vairākas atļaujas atkritumu pārstrādei vai reģenerācijai atbilstoši normatīvajiem aktiem par piesārņojumu, tas iesniedz Valsts vides dienestam vienu finanšu nodrošinājumu par to atļauju, kurā ir norādīts lielākais pārstrādājamais vai reģenerējamais atkritumu apjoms.

(18) Ja atkritumu apsaimniekotājam ir izsniegtas vairākas atļaujas atbilstoši šā panta pirmajai daļai, tas iesniedz Valsts vides dienestam vienu finanšu nodrošinājumu par to atļauju, kurā ir norādīts lielākais apsaimniekojamo atkritumu apjoms.

(19) Ja atkritumu apsaimniekotājam ir izsniegtas atļauja atkritumu pārstrādei vai reģenerācijai atbilstoši normatīvajiem aktiem par piesārņojumu un atkritumu apsaimniekošanas atļauja atbilstoši šā panta pirmajai daļai, tas iesniedz Valsts vides dienestam finanšu nodrošinājumu par katru atļauju veidu atbilstoši šā panta (17) un (18) daļai.

(110) Ja atkritumu apsaimniekotājs ir reģistrēts Valsts vides dienestā kā atkritumu tirgotājs vai atkritumu apsaimniekošanas starpnieks, un tam ir izsniegta atļauja atkritumu pārstrādei vai reģenerācijai atbilstoši normatīvajiem aktiem par piesārņojumu vai atkritumu apsaimniekošanas atļauja atbilstoši šā panta pirmajai daļai, tas iesniedz Valsts vides dienestā finanšu nodrošinājumu par katru atļauju atbilstoši šā panta (17) un (18)  daļai un finanšu nodrošinājumu par atkritumu tirdzniecību vai starpniecību atkritumu apsaimniekošanā.

(111) Valsts vides dienests publicē un uztur savā tīmekļvietnē to atkritumu apsaimniekotāju, atkritumu tirgotāju un atkritumu apsaimniekošanas starpnieku sarakstu, kuriem ir spēkā esošs finanšu nodrošinājums.

(112) Šā panta pirmo daļu prasības nepiemēro tādu atkritumu pārvadājumiem, kurus veic Valsts ugunsdrošības un glābšanas dienests ugunsgrēku dzēšanas un glābšanas darbu ietvaros.”

papildināt otro daļu ar 9. un 10. punktu šādā redakcijā:

“9) kārtību, kādā atkritumu tirgotājs vai atkritumu apsaimniekošanas starpnieks iesniedz Valsts vides dienestam finanšu nodrošinājumu, tā pagarinājumu vai atjaunojumu;

10) atkritumu tirdzniecības vai atkritumu apsaimniekošanas starpniecības finanšu nodrošinājuma pieprasīšanas kārtību, tā apmēru, termiņu, uz kādu izsniedzams, pagarināms vai atjaunojams nodrošinājums, kā arī finanšu nodrošinājuma dokumentu paraugus.”

9. papildināt 12.1 pantu ar piekto, sesto, septīto, astoto un devīto daļu šādā redakcijā:

“(5) Lai reģistrētos Valsts vides dienestā, atkritumu tirgotājs vai atkritumu apsaimniekošanas starpnieks iesniedz Valsts vides dienestam finanšu nodrošinājumu atbilstoši šā likuma 12.panta 1.2 daļai.

(6)Atkritumu tirgotājs vai atkritumu apsaimniekošanas starpnieks nav tiesīgi veikt atkritumu tirdzniecības vai atkritumu apsaimniekošanas starpniecības darbības, ja tam nav spēkā esoša finanšu nodrošinājuma. Atkritumu tirgotājs vai atkritumu apsaimniekošanas starpnieks uztur spēkā finanšu nodrošinājumu visu laiku, kamēr tas ir reģistrējies Valsts vides dienestā. Ja laikā, kamēr atkritumu tirgotājs vai atkritumu apsaimniekošanas starpnieks ir reģistrēts Valsts vides dienestā, atkritumu tirgotājam vai atkritumu apsaimniekošanas starpniekam nav spēkā esoša finanšu nodrošinājuma, Valsts vides dienests anulē atkritumu tirgotāja vai atkritumu apsaimniekošanas starpnieka reģistrāciju līdz finanšu nodrošinājuma iesniegšanai.

(7) Valsts vides dienests pieprasa finanšu nodrošinājuma atlīdzību pilnā vai daļējā apmērā atkarībā no atkritumu tirgotāja vai starpnieka saistību izpildes, lai segtu izdevumus gadījumos, kad atkritumu tirgotāja vai atkritumu apsaimniekošanas starpnieka darbības vai bezdarbības rezultātā atkritumi nav nogādāti tiem paredzētajā vietā un ir jānodrošina atkritumu savākšana, pārvadāšana, uzglabāšana, pārstrāde vai apglabāšana.”

(8) Valsts vides dienests pieprasa, lai finanšu nodrošinājuma sniedzējs izmaksā finanšu nodrošinājuma summu sešu mēnešu laikā pēc finanšu nodrošinājuma termiņa beigām, ja pamats tā izmaksai ir radies finanšu nodrošinājuma darbības laikā.

10. izteikt 16. panta

pirmās daļas ievaddaļu šādā redakcijā:

**“** (1) Sadzīves atkritumu sākotnējais radītājs, **pašreizējais vai iepriekšējais valdītājs:”**

11. 17. pantā:

izteikt pirmās daļas ievaddaļu šādā redakcijā:

“(1) Bīstamo vai ražošanas atkritumu sākotnējais radītājs, pašreizējais vai iepriekšējais valdītājs:”

papildināt pirmās daļas 4. punktu aiz vārda “izmaksas” ar vārdiem “arī par nepieciešamo infrastruktūru un tās darbību”.

12. Izteikt 17.1 panta pirmo un otro daļu šādā redakcijā:

“ (1) Atkritumu pārstrādes vai reģenerācijas iekārtas vai atkritumu apglabāšanas iekārtas operators pēc sadzīves, ražošanas, būvniecības vai bīstamo atkritumu saņemšanas attiecīgi pārstrādei, reģenerācijai vai apglabāšanai par to veic attiecīgu ierakstu atkritumu pārvadājumu uzskaites valsts informācijas sistēmā.

(2) Ministru kabinets nosaka:

1) kārtību, kādā Vides aizsardzības un reģionālās attīstības ministrijas pilnvarota iestāde vai komersants uz deleģējuma līguma pamata atkritumu pārvadājumu uzskaites valsts informācijas sistēmā veic pārstrādei, reģenerācijai vai apglabāšanai saņemto sadzīves, ražošanas, būvniecības vai bīstamo atkritumu uzskaiti;

2) maksu par pārstrādei, reģenerācijai vai apglabāšanai saņemto sadzīves, ražošanas, būvniecības vai bīstamo atkritumu uzskaiti un tās maksāšanas kārtību;

3) kārtību, kādā sadzīves, ražošanas, būvniecības vai bīstamo atkritumu pārstrādes, reģenerācijas vai apglabāšanas darbību veicējs apliecina pārvadājuma saņemšanu;

4) kārtību, kādā atkritumu pārstrādes, reģenerācijas vai apglabāšanas iekārtas operators paziņo par sadzīves, ražošanas, būvniecības vai bīstamo atkritumu saņemšanu pārstrādei, reģenerācijai vai apglabāšanai;

5) kārtību, kādā atkritumu tirgotājs vai starpnieks nodrošina pārvadāto sadzīves, ražošanas, būvniecības vai bīstamo atkritumu uzskaiti atkritumu pārvadāšanas uzskaites sistēmā.”

13. Izteikt 19. panta otro daļu šādā redakcijā:

“(2) Lai nodrošinātu bīstamo atkritumu apsaimniekošanu atbilstoši šā likuma 4. panta prasībām, bīstamo atkritumu radītājs, īpašnieks vai apsaimniekotājs gadījumā, kad bīstamie atkritumi, izņemot sadzīvē radušos bīstamos atkritumus, ir sajaukti, neievērojot šā panta pirmās daļas prasības, veic sajaukto atkritumu atdalīšanu, ja tas ir iespējams, ņemot vērā tehniskās un saimnieciskās iespējas. Ja sajaukto atkritumu atdalīšana nav iespējama, bīstamo atkritumu radītājs, īpašnieks vai apsaimniekotājs nodrošina, ka sajauktos atkritumus apsaimnieko šā likuma 21. panta pirmajā daļā minēto iekārtu īpašnieks vai apsaimniekotājs.”

14. 20. pantā:

izteikt trešo daļu šādā redakcijā:

(3) Atkritumu apsaimniekošanas komersants nodrošina, ka atkritumu sagatavošanu atkārtotai izmantošanai, pārstrādi vai citas reģenerācijas darbības veic, ievērojot šā likuma 4. un 5. panta prasības. Sagatavošanas atkārtotai izmantošanai, pārstrādes vai citu reģenerācijas darbību veikšanas nolūkā atkritumus vāc atsevišķi un nesajauc ar citiem atkritumiem vai materiāliem, kuriem ir atšķirīgas īpašības vai kuri pasliktina dalīti savākto atkritumu kvalitāti. Ministru kabinets nosaka prasības atkritumu dalītai savākšanai.

papildināt ar 3.1 daļu šādā redakcijā:

(31) Atkritumu apsaimniekošanas komersants nodrošina, ka pirms un pēc atkritumu reģenerācijas tiek veikta bīstamo vielu, to maisījumu un no bīstamiem atkritumiem iegūtu sastāvdaļu atdalīšana no reģenerācijai paredzētajiem atkritumiem vai no atkritumiem, ar kuriem ir veiktas reģenerācijas darbības, lai nodrošinātu atbilstību šā likuma 4. un 5. pantam un atvieglotu atkritumu reģenerāciju.

izteikt ceturto daļu šādā redakcijā:

(4) Atbilstoši atkritumu apsaimniekošanas valsts plānam un atkritumu apsaimniekošanas reģionālajiem plāniem pašvaldība sadarbībā ar šā likuma 18. panta pirmajā daļā minēto atkritumu apsaimniekotāju organizē sadzīves atkritumu, tai skaitā vismaz papīra, metāla, plastmasas, stikla, tekstilmateriālu, sadzīvē radušos bīstamo atkritumu un bioloģisko atkritumu atsevišķu savākšanu pašvaldības administratīvajās teritorijās atbilstoši Ministru kabineta noteiktajām kategorijām un termiņam.

izteikt piekto daļu šādā redakcijā:

(5) Pašvaldība sadarbībā ar šā likuma 18. panta pirmajā daļā minēto atkritumu apsaimniekotāju un atkritumu apsaimniekotājs, kurš veic atkritumu sagatavošanu atkārtotai izmantošanai, pārstrādi vai reģenerāciju, atgūstot materiālus, nodrošina šā panta ceturtajā daļā minēto atkritumu sagatavošanu atkārtotai izmantošanai, pārstrādi un materiālu reģenerāciju atbilstoši Ministru kabineta noteiktajiem atkritumu sagatavošanas atkārtotai izmantošanai, pārstrādes un materiālu reģenerācijas mērķiem, kā arī prasības atkritumu atkārotas izmantošanas apjomu noteikšanai un prasības pārtikas atkritumu apjoma noteikšanai.

papildināt ar 5.1 daļu šādā redakcijā:

“(51) Šā panta piektajā daļā minēto mērķu izpildes nolūkā dalīti savāktos atkritumus, nedrīkst sadedzināt bez enerģijas ieguves, izņemot atkritumus, kuri rodas, dalīti savākto atkritumu pārstrādes vai reģenerācijas rezultātā, un atbilstoši šā likuma 4.pantam šo atkritumu sadedzināšana ir videi nekaitīgāka nekā to apglabāšana.

septītajā daļā aizstāt vārdu “Komersants” ar vārdiem “Būvdarbu veicējs”;

papildināt ar 7.1 daļu šādā redakcijā:

(71)Šā panta septītajā daļā minētais būvdarbu veicējs nodrošina:

1) bīstamo vielu atdalīšanu no būvniecības un būvju nojaukšanas atkritumiem un to apsaimniekošanu videi un cilvēku dzīvībai un veselībai drošā veidā;

2) atkārtoti izmantojamu un pārstrādājamu materiālu atdalīšanu no būvniecības un būvju nojaukšanas atkritumiem, lai atvieglotu būvniecības un būvju nojaukšanas atkritumu atkārtotu izmantošanu un augstas kvalitātes pārstrādi;

3) būvdarbos un ēku nojaukšanā radušos atkritumu šķirošanas sistēmu vismaz koksnei, minerālus saturošām frakcijām (betons, ķieģeļi, flīzes un keramika, akmeņi), metālam, stiklam, plastmasai un apmetumam.”

papildināt ar 8.1 daļu šādā redakcijā:

(81) Vides aizsardzības un reģionālās attīstības ministrija izvērtē sadzīves atkritumu sagatavošanas atkārtotai izmantošanai, pārstrādes un materiālu reģenerācijas mērķu izpildi. Ministru kabinets nosaka nosacījumus atkritumu sagatavošanas atkārtotai izmantošanai, pārstrādes un materiālu reģenerācijas mērķu izpildes novērtēšanai. Pēc sadzīves atkritumu sagatavošanas atkārtotai izmantošanai, pārstrādes un materiālu reģenerācijas mērķu izpildes izvērtēšanas Vides aizsardzības un reģionālās attīstības ministrija publicē savā tīmekļvietnē to pašvaldību, šā likuma 18. panta pirmajā daļā minēto atkritumu apsaimniekotāju un atkritumu apsaimniekotāju, kuri veic atkritumu sagatavošanu atkārtotai izmantošanai, pārstrādi vai reģenerāciju, sarakstu, kuri nav izpildījuši sadzīves atkritumu sagatavošanas atkārtotai izmantošanai, pārstrādes un materiālu reģenerācijas mērķus.

15. 22. pantā:

papildināt ar 1.1 un 1.2 daļu šādā redakcijā:

(11) Sadzīves atkritumu poligona īpašnieks vai apsaimniekotājs nodrošina poligonā apglabāto atkritumu daudzuma samazināšanu Ministru kabineta noteiktajā termiņā un apjomā.

(12) Vides aizsardzības un reģionālās attīstības ministrija izvērtē poligonā apglabāto atkritumu daudzuma samazināšanas mērķa izpildi. Ministru kabinets nosaka nosacījumus poligonā apglabāto atkritumu daudzuma samazināšanas mērķa izpildes novērtēšanai. Pēc poligonā apglabāto atkritumu daudzuma samazināšanas mērķa izpildes izvērtēšanas Vides aizsardzības un reģionālās attīstības ministrija publicē savā tīmekļvietnē to sadzīves atkritumu poligonu īpašnieku vai apsaimniekotāju sarakstu, kuri nav izpildījuši poligonā apglabāto atkritumu daudzuma samazināšanas mērķi.

papildināt otro daļu ar 6. punktu šādā redakcijā:

“6) kārtību, termiņus un formu, kādā sadzīves atkritumu poligona īpašnieks vai apsaimniekotājs iesniedz ziņojumu par poligonā apglabāto atkritumu daudzuma samazināšanu.”

papildināt ar piekto daļu šādā redakcijā:

“(5) Sadzīves atkritumu poligonā ir aizliegts apglabāt sadzīves atkritumus, kurus ir iespējams sagatavot atkārtotai izmantošanai, pārstrādāt vai reģenerēt tehniski un ekonomiski pamatotā veidā. Atkritumu apsaimniekošanas komersants pirms atkritumu nogādāšanas sadzīves atkritumu poligonā sniedz poligona apsaimniekotājam informāciju, vai piegādātos atkritumus ir iespējams sagatavot atkārtotai izmantošanai, pārstrādāt vai reģenerēt tehniski un ekonomiski pamatotā veidā.”

16. 23. pantā:

papildināt pirmo daļu ar 1.1 punktu šādā redakcijā:

“11) par produktu un materiālu daudzumu, ko iegūst no sagatavošanas atkārtotai izmantošanai, pārstrādes vai citām reģenerācijas darbībām;”

papildināt pirmās daļas 2. punktu ar vārdu “elektroniski” pirms vārda “sniedz”.

Izteikt ceturto un piekto daļu šādā redakcijā:

(4) Sadzīves, ražošanas, būvniecības vai bīstamo atkritumu valdītājs vai atkritumu apsaimniekotājs, kas veic atkritumu pārvadājumus valsts teritorijā uz to pārstrādes, reģenerācijas vai apglabāšanas iekārtām, atkritumu pārvadājumu uzskaites valsts informācijas sistēmā paziņo par plānoto pārvadājumu, pārvadājamo atkritumu veidu un apjomu. Paziņošanu neizdara gadījumos, kad atkritumu pārvadājumus veic to turpmākai pāršķirošanai, kas neietver sagatavošanu reģenerācijas vai apglabāšanas darbībai.

(5) Ministru kabinets nosaka:

1) kārtību, kādā Vides aizsardzības un reģionālās attīstības ministrijas pilnvarota iestāde vai komersants uz deleģējuma līguma pamata atkritumu pārvadājumu uzskaites valsts informācijas sistēmā veic sadzīves, ražošanas, būvniecības vai bīstamo atkritumu pārvadājumu uzskaiti;

2) maksu par pārstrādes, reģenerācijas vai apglabāšanas vietā nogādājamo sadzīves, ražošanas, būvniecības vai bīstamo atkritumu pārvadājumu uzskaiti, kā arī tās samaksas kārtību;

3) kārtību, kādā sadzīves, ražošanas, būvniecības vai bīstamo atkritumu valdītājs vai apsaimniekotājs paziņo par pārvadājumu veikšanu;

4) kārtību, kādā sadzīves, ražošanas, būvniecības vai bīstamo atkritumu valdītājs vai apsaimniekotājs, kas veic atkritumu pārvadājumus valsts teritorijā uz to pārstrādes, reģenerācijas vai apglabāšanas iekārtām, paziņo par plānoto pārvadājumu, pārvadājamo atkritumu veidu un apjomu.

17. Papildināt Pārejas noteikumus ar 46., 47., 48., 49., 50., 51. un 52.punktu šādā redakcijā:

46. Prasības par finanšu nodrošinājumu attiecībā uz atkritumu tirdzniecību un starpniecību atkritumu apsaimniekošanā ir piemērojamas no 2020. gada 1.jūlija. Šā likuma 121. panta piektajā daļā minēto finanšu nodrošinājumu atkritumu tirgotājs vai atkritumu apsaimniekošanas starpnieks, kurš ir reģistrēts Valsts vides dienestā līdz 2020. gada 1. jūlijam, iesniedz Valsts vides dienestam līdz 2020. gada 30. decembrim.

47. Šā likuma 23. panta ceturtajā daļā minētie sadzīves, ražošanas, būvniecības un bīstamo atkritumu valdītāji un apsaimniekotāji, kā arī šā likuma 17.1 panta pirmajā daļā minētie atkritumu pārstrādes, reģenerācijas vai apglabāšanas iekārtu operatori pārvadājumu un atkritumu saņemšanas paziņošanu uzsāk ar 2020. gada 30. decembri.

48. Par šā likuma 17.1 panta pirmajā daļā un 23. panta ceturtajā daļā minētajām darbībām atkritumu valdītāji un apsaimniekotāji, kā arī atkritumu pārstrādes, reģenerācijas vai apglābšanas iekārtu operatori ar 2020. gada 30. decembri līdz atkritumu pārvadājumu uzskaites valsts informācijas sistēmas izveidei ziņo Valsts vides dienestam, nosūtot informāciju uz oficiālo elektroniskā pasta adresi, bet pēc atkritumu pārvadājumu uzskaites valsts informācijas sistēmas darbības uzsākšanas – Vides aizsardzības un reģionālās attīstības ministrijas pilnvarotai iestādei vai komersantam, kuram šo uzdevumu deleģējusi Vides aizsardzības un reģionālās attīstības ministrija.

49. Atkritumu valdītāji vai apsaimniekotāji, kā arī atkritumu pārstrādes, reģenerācijas vai apglabāšanas iekārtu operatori gadījumos, kad tehnisku iemeslu dēļ atkritumu pārvadājumu uzskaites valsts informācijas sistēmā nevar ievadīt šā likuma 17.1 panta pirmajā daļā, 23. panta ceturtajā daļā minēto informāciju*,* līdz 2021. gada 30. jūnijam var to iesniegt Valsts vides dienestam, nosūtot uz oficiālo elektroniskā pasta adresi.

50. Atkritumu apsaimniekošanas reģionos ietilpstošās pašvaldības līdz 2022. gada 30. decembrim izstrādā un apstiprina reģionālos atkritumu apsaimniekošanas plānus vai atkritumu apsaimniekošanas plānu pašvaldības administratīvajai teritorijai, ja pašvaldība neapstiprina reģionālo atkritumu apsaimniekošanas plānu, laika posmam līdz 2027. gada 30. decembrim.

51. Ministru kabinets:

51.1. līdz 2020. gada 1. jūlijam izdod šā likuma 7. panta pirmās daļas 6. punktā, 11. panta trešajā daļā, 20. panta trešajā, piektajā un 8.1 daļā, 22. panta 1.1, 1.2 un otrās daļas 6. punktā minētos Ministru kabineta noteikumus;

51.2. līdz 2020. gada 1. oktobrim izdod šā likuma 12. panta otrās daļas 9. un 10. punktā, 17.1 panta otrajā daļā un 23. panta piektajā daļā minētos Ministru kabineta noteikumus.

52. Šā likuma 22. panta piektā daļa stājas spēkā 2030. gada 1. janvārī.”

18. Papildināt informatīvo atsauci uz Eiropas Savienības direktīvām ar 24., 25. un 26. punktu šādā redakcijā:

“24) Eiropas Parlamenta un Padomes 2018. gada 30. maija direktīvas 2018/849/ES, ar ko groza Direktīvas 2000/53/EK par nolietotiem transportlīdzekļiem, 2006/66/EK par baterijām un akumulatoriem, un bateriju un akumulatoru atkritumiem un 2012/19/ES par elektrisko un elektronisko iekārtu atkritumiem;

25) Eiropas Parlamenta un Padomes 2018. gada 30. maija direktīvas 2018/850/ES, ar ko groza Direktīvu 1999/31/EK par atkritumu poligoniem;

26) Eiropas Parlamenta un Padomes 2018. gada 30. maija direktīvas 2018/851/ES, ar ko groza Direktīvu 2008/98 par atkritumiem.”

Vides aizsardzības un

reģionālās attīstības ministrs J. Pūce

Doniņa, 67026515

[Ilze.donina@varam.gov.lv](mailto:Ilze.donina@varam.gov.lv)